Viðeyjarstjórnin ákvað 1991 að setja stóraukið fjármagn í síðustu áfangana til að verkinu lyki á tilsettum tíma sem var áætlað árið 1994 . 1991 – 94 var unnið hörðum höndum að frágangi hússins að innan . 1. desember 1994 , á hálfrar aldar afmæli lýðveldisins , var byggingin loks vígð og Landsbókasafn Íslands – Háskólabókasafn tók formlega til starfa . Fyrsti landsbókavörður hins nýstofnaða safns var skipaður Einar Sigurðsson fyrrum háskólabókavörður . Í aðdraganda opnunarinnar var talsvert rætt um að hinu nýja bókasafni væri þröngt skorinn stakkur varðandi rekstur og ætlaðir opnunartímar voru ekki í samræmi við það sem háskólanemar vildu helst . Nemendur hrundu því af stað söfnunarátaki til að safna rekstrarfé fyrir hið nýja safn . Þannig söfnuðust yfir 22 milljónir króna sem safnið fékk að gjöf við opnunina .
Hvenær var Þjóðarbókhlaðan stofnuð ?
 1. desember 1994